Wondene gêgadhahanipun tiyang Cina ingkang sami têngga ing kabandaran wau, ingkang awarni maesa lêmbu kapal, punapadene ingkang awarni uwos pantun, punapa sasamènipun. Inggih dipun uningakêna ing sabên-sabên dintên. Dhatêng ingkang dados kêpalanipun ingkang sami rumêksa, môngka botên suka dipun pariksani ing dalu punika, kalampahan kapandungan. Miwah dipun kècu ing têtiyang, têlasa pintên-pintên barang darbèkipun. Inggih botên katêmpah dhatêng têtiyang ingkang sami rumêksa.
